CELEX: 22014A0521(01)
Language: fi
Date: 2014-04-28 00:00:00
Title: Euroopan unionin ja Sveitsin valaliiton välinen sopimus Sveitsin valaliiton osallistumisesta Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali)

21.5.2014   
            
            
               FI
            
            
               Euroopan unionin virallinen lehti
            
            
               L 151/18
            
         KÄÄNNÖS
   Euroopan unionin ja Sveitsin valaliiton välinen
   SOPIMUS
   Sveitsin valaliiton osallistumisesta Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali)
   EUROOPAN UNIONI, jäljempänä ’EU’ tai ’unioni’,
   sekä
   SVEITSIN VALALIITTO,
   jäljempänä yhdessä ’osapuolet’,
   JOTKA OTTAVAT HUOMIOON
   
               —
            
            
               Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, 17 päivänä tammikuuta 2013 annetun neuvoston päätöksen 2013/34/YUTP (1),
            
         
               —
            
            
               Sveitsin valaliiton ulkoasiainministeriön päällikön 18 päivänä syyskuuta 2013 päivätyn kirjeen, jolla Sveitsi tarjoutuu osallistumaan siviilivoimavaroihin rajoittuen Malin asevoimien kouluttamiseen osallistumista koskevaan Euroopan unionin sotilasoperaatioin (EUTM Mali),
            
         
               —
            
            
               12 päivänä marraskuuta 2013 annetun poliittisten ja turvallisuusasioiden komitean päätöksen EUTM Mali/3/2013 (2), jolla hyväksytään kolmansien maiden osallistuminen Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali),
            
         
               —
            
            
               12 päivänä marraskuuta 2013 annetun poliittisten ja turvallisuusasioiden komitean päätöksen Mali/2/2013 (3), jolla perustetaan osallistujien komitea Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali),
            
         OVAT SOPINEET SEURAAVAA:
   1 artikla
   Operaatioon osallistuminen
   1.   Sveitsin valaliitto liittyy tämän sopimuksen määräysten ja tarvittavien täytäntöönpanojärjestelyjen mukaisesti päätökseen 2013/34/YUTP sekä muihin päätöksiin, joilla Euroopan unionin neuvosto päättää EUTM Malin jatkamisesta.
   2.   Sveitsin valaliiton osallistuminen EUTM Maliin ei vaikuta unionin itsenäiseen päätöksentekoon.
   3.   Sveitsin valaliitto varmistaa, että sen EUTM Maliin osallistuva sveitsiläinen henkilöstö noudattaa tehtäväänsä suorittaessaan
   
               —
            
            
               päätöstä 2013/34/YUTP ja siihen mahdollisesti myöhemmin tehtäviä muutoksia;
            
         
               —
            
            
               operaatiosuunnitelmaa;
            
         
               —
            
            
               täytäntöönpanotoimenpiteitä.
            
         4.   Sveitsin valaliiton operaatioon lähettämä henkilöstö suorittaa tehtävänsä ja toimii yksinomaan EUTM Malin etujen mukaisesti.
   5.   Sveitsin valaliitto antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Sveitsin valaliiton EUTM Maliin lähettämän henkilöstön asemaan sovelletaan 4 päivänä huhtikuuta 2013 allekirjoitettua Euroopan unionin ja Malin tasavallan sopimusta Malin asevoimien kouluttamiseen osallistumista koskevan Euroopan unionin sotilasoperaation (EUTM Mali), asemasta Malin tasavallassa (4), jäljempänä ’joukkojen asemaa koskeva sopimus’.
   2.   Sveitsin valaliitto käyttää lainkäyttövaltaansa EUTM Maliin osallistuvaan henkilöstöönsä, sanotun kuitenkaan rajoittamatta joukkojen asemaa koskevan sopimuksen soveltamista.
   3.   Sveitsin valaliitto vastaa henkilöstönsä EUTM Maliin osallistumiseen liittyviin, sen esittämiin tai sitä koskeviin vaatimuksiin vastaamisesta. Sveitsin valaliitto huolehtii lakiensa ja määräystensä mukaisesti mahdollisten, erityisesti oikeudellisten tai kurinpidollisten menettelyjen vireillepanosta henkilöstöönsä kuuluvia vastaan.
   4.   Osapuolet sopivat luopuvansa sopimusperusteisia vaatimuksia lukuun ottamatta kaikista vaatimuksista toisiaan kohtaan sellaisen omaisuuden vahingoittumisen, menetyksen tai tuhoutumisen vuoksi, jonka jompikumpi osapuoli omistaa tai jota jompikumpi osapuoli käyttää ja joka on aiheutunut niiden suorittaessa tämän sopimuksen mukaisiin toimiin liittyviä tehtäviään, paitsi jos on kyse törkeästä huolimattomuudesta tai tahallisesta laiminlyönnistä.
   5.   Sveitsin valaliitto sitoutuu antamaan tämän sopimuksen allekirjoittamisen yhteydessä julistuksen, joka koskee luopumista korvausten vaatimisesta EUTM Maliin osallistuvilta valtioilta.
   6.   Unioni sitoutuu varmistamaan, että sen jäsenvaltiot antavat tämän sopimuksen allekirjoittamisen yhteydessä julistuksen, joka koskee luopumista korvausten vaatimisesta Sveitsin valaliiton EUTM Maliin osallistumisen osalta.
   3 artikla
   Turvallisuusluokitellut tiedot
   Sveitsin valaliiton ja Euroopan unionin tekemää sopimusta turvaluokiteltujen tietojen vaihtoon sovellettavista turvallisuusmenettelyistä (5) sovelletaan EUTM Malin yhteydessä.
   4 artikla
   Komentoketju
   1.   EUTM Maliin osallistuva sveitsiläinen henkilöstö toimii kansallisten viranomaistensa alaisena.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Sveitsin valaliitolla on operaation päivittäisessä toteuttamisessa samat oikeudet ja velvoitteet kuin operaatioon osallistuvilla EU:n jäsenvaltioilla.
   4.   EU:n operaation komentaja voi Sveitsin valaliittoa kuultuaan milloin tahansa pyytää Sveitsin valaliiton osuuden pois vetämistä.
   5.   Sveitsin valaliitto nimeää johtavan edustajan edustamaan kansallista osastoaan EUTM Malissa. Johtava edustaja neuvottelee EU:n operaation komentajan kanssa kaikista operaatioon vaikuttavista kysymyksistä ja vastaa osastonsa päivittäisestä kurinpidosta.
   5 artikla
   Rahoitusnäkökohdat
   1.   Sveitsin valaliitto vastaa kaikista EUTM Maliin osallistumiseensa liittyvistä kustannuksista.
   2.   Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Sveitsin valaliitto suorittaa korvauksen, jos sen on todettu olevan korvausvastuussa joukkojen asemaa koskevassa sopimuksessa vahvistettujen edellytysten mukaisesti.
   3.   Unioni vapauttaa Sveitsin valaliiton EUTM Malin yhteisiä kustannuksia koskevan rahoitusosuuden suorittamisesta.
   6 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan unionin asiaankuuluvien viranomaisten ja Sveitsin valaliiton asiaankuuluvien viranomaisten välillä.
   7 artikla
   Noudattamatta jättäminen
   Mikäli osapuoli ei noudata tässä sopimuksessa määrättyjä velvoitteitaan, toisella osapuolella on oikeus saattaa tämä sopimus päättymään ilmoitettuaan tästä yhtä kuukautta edeltäkäsin.
   8 artikla
   Riitojen ratkaiseminen
   Tämän sopimuksen tulkintaan tai soveltamiseen liittyvät riidat ratkaistaan osapuolten välillä diplomaattisin keinoin.
   9 artikla
   Voimaantulo ja päättyminen
   1.   Tämä sopimus tulee voimaan sen kuukauden ensimmäisenä päivänä, joka ensimmäisenä seuraa osapuolten toisilleen antamaa ilmoitusta siitä, että ne ovat saattaneet päätökseen tätä varten tarvittavat sisäiset menettelyt.
   2.   Tätä sopimusta sovelletaan väliaikaisesti sen allekirjoittamispäivästä alkaen.
   3.   Tämä sopimus on voimassa Sveitsin valaliiton operaatioon osallistumisen ajan.
   4.   Kumpi tahansa osapuoli voi päättää tämän sopimuksen ilmoittamalla siitä kirjallisesti toiselle osapuolelle. Päättyminen tulee voimaan kolme kuukautta tällaisen ilmoituksen antamisesta.
   
      Tehty Brysselissä kahdentenakymmenentenäkahdeksantena päivänä huhtikuuta vuonna kaksituhattaneljätoista englannin kielellä kahtena kappaleena.
      
         Euroopan unionin puolesta
      
      
         Sveitsin valaliiton puolesta
      
   
   
      (1)  EUVL L 14, 18.1.2013, s. 19.
   
      (2)  EUVL L 320, 30.11.2013, s. 33.
   
      (3)  EUVL L 320, 30.11.2013, s. 31.
   
      (4)  EUVL L 106, 16.4.2013. s. 2.
   
      (5)  EUVL L 181, 10.7.2008, s. 58.
   
      JULISTUKSET
      
         EU:n jäsenvaltioita koskeva julistus
      
      Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, 17 päivänä tammikuuta 2013 annettua neuvoston päätöstä 2013/34/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Sveitsin valaliitolle esitettävistä korvausvaatimuksista, jotka perustuvat niiden henkilöstöön kuuluvan loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EUTM Mali käyttää,
      
                  —
               
               
                  jos loukkaantumisen, kuoleman, vahingon tai menetyksen on aiheuttanut Sveitsin valaliiton henkilöstöön kuuluva suorittaessaan tehtäviään EUTM Malin yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai
               
            
                  —
               
               
                  jos loukkaantuminen, kuolema, vahinko tai menetys on aiheutunut Sveitsin valaliiton omistaman omaisuuden käyttämisestä edellyttäen, että sitä on käytetty EUTM Malin yhteydessä, ja lukuun ottamatta tapauksia, joissa on kyse kyseistä omaisuutta käyttävän Sveitsin valaliitosta olevan EU:n operaation henkilöstön jäsenen törkeästä huolimattomuudesta tai tahallisesta laiminlyönnistä.
               
            
         Sveitsin valaliittoa koskeva julistus
      
      Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, 17 päivänä tammikuuta 2013 annettua neuvoston päätöstä 2013/34/YUTP soveltava Sveitsin valaliitto pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EUTM Maliin osallistuvalle valtioille esitettävistä korvausvaatimuksista, jotka perustuvat sen henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EU:n operaatio käyttää,
      
                  —
               
               
                  jos loukkaantumisen, kuoleman, vahingon tai menetyksen on aiheuttanut henkilöstöön kuuluva suorittaessaan tehtäviään EUTM Malin yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai
               
            
                  —
               
               
                  loukkaantuminen, kuolema, vahinko tai menetys on aiheutunut EUTM Maliin osallistuvien valtioiden omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n operaation henkilöstön jäsenen törkeästä huolimattomuudesta tai tahallisesta laiminlyönnistä.